**Kúpna zmluva na dodanie nabíjacích staníc s infraštruktúrou uzatvorená podľa § 409 až 470 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) (ďalej len „Zmluva“) medzi nasledovnými zmluvnými stranami**

**Názov: SAD Prievidza a.s.**

sídlo: Ciglianska cesta 1, Prievidza 971 36,

zastúpená Ing. Michal Danko, generálny riaditeľ a člen predstavenstva a Ing. Juraj Kusy, člen predstavenstva,

IČO: 36 324 043,

DIČ: 2020078940, IČ DPH: SK2020078940,

bankové spojenie: .........................., číslo účtu (IBAN): .........................

(ďalej len ako „**Kupujúci**“ alebo „v príslušnom gramatickom tvare)

a

Názov:

Sídlo:

zastúpený:

IČO:

DIČ:

Bankové spojenie:

E-mail: Tel

Zapísaný v:

(ďalej len ako „**Predávajúci**“ v príslušnom gramatickom tvare)

(Kupujúci a Predávajúci spolu ďalej len ako „**Zmluvné strany**“ v príslušnom gramatickom tvare alebo každá samostatne len ako „**Zmluvná strana**“)

**Preambula**

1. Táto kúpna zmluva sa uzatvára na základe výsledku obchodnej verejnej súťaže, ktorej predmetom je „**Nákup nabíjacích staníc s infraštruktúrou**“ a ktorá bola vyhlásená (ďalej len ako „OVS“).
2. Nevyhnutným predpokladom k čerpaniu /plneniu podľa tejto zmluvy je platná a účinná Zmluva o poskytnutí nenávratného finančného príspevku č. ...................\* v znení jej neskorších dodatkov (ďalej len ako „**Zmluva o NFP**“), uzavretá medzi poskytovateľom pomoci, ktorým je Ministerstvo investícií, regionálneho rozvoja a informatizácie SR, a kupujúcim, a to na základe jeho Žiadosti o nenávratný finančný príspevok (ďalej len ako „**ŽoNFP**“).
3. Kúpa nabíjacích staníc s infraštruktúrou, bude spolufinancovaná z nenávratného finančného príspevku, ktorého podmienky čerpania sú upravené v Zmluve o nenávratný finančný príspevok, uzatvorenej medzi kupujúcim a Ministerstvom investícií, regionálneho rozvoja a informatizácie Slovenskej republiky (ďalej len „**Poskytovateľ**“) v rámci operačného programu Slovensko, Priorita: Fond na spravodlivú transformáciu, Špecifický cieľ: Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody.

**Čl. II**

**VÝCHODISKOVÉ PODKLADY A ÚDAJE**

* 1. Účelom tejto zmluvy je zabezpečenie dodávky, inštalácie zariadení nabíjacích staníc, zabezpečenie udržateľnosti nabíjacích staníc, ich dostupnosti kupujúcemu. Predávajúci sa v zmysle tejto zmluvy zaväzuje napĺňať účel tejto zmluvy a to za cenu dohodnutú v tejto zmluve.

Vzhľadom na tieto skutočnosti sa zmluvné strany rozhodli uzatvoriť v nižšie uvedenom znení túto zmluvu, ktorá upravuje vzájomné práva a povinnosti zmluvných strán pri napĺňaní účelu tejto zmluvy. Podkladom pre uzavretie zmluvy je ponuka predávajúceho predložená na základe víťaznej ponuky a predmetu zákazky.

2.2. Predmet zákazky: .........................................\*

Schéma pomoci: .........................................\*

Názov výzvy: .........................................\*

Názov projektu: .........................................\*

Kód výzvy: .........................................\*

**Čl. III**

**PREDMET PLNENIA ZMLUVY A KOMPLEXNOSŤ DODÁVKY**

1. Predmetom tejto Zmluvy je záväzok predávajúceho dodať pre kupujúceho objednaný predmet kúpy riadne, včas a s odbornou starostlivosťou a taktiež zabezpečiť odbornú montáž predmetu kúpy, vrátane revízie.
2. Predmetom plnenia je kompletná dodávka, ktorá pozostáva z:
3. 10 ks DC nabíjacích staníc na pomalé nočné nabíjanie kontinuálne s reguláciou nabíjacieho prúdu s minimálnym rozsahom umožňujúca súčasné nabíjanie až 10 elektrobusov v priestoroch SAD Prievidza:

* Nočné (pomalé) DC nabíjanie vozidiel musí byť zabezpečené pomocou pripojenia káblom konektorom kombinovaného systému nabíjania (CCS/Combo2) medzi nabíjačkou a vozidlom. Víťazný uchádzač je povinný dodať nabíjačky s výkonom min. 60 kW pre každý nabíjací bod. DC výstupné napätie na každom nabíjacom bode musí byť min. 200-850 VDC.

1. 1 ks DC nabíjacia stanica pre rýchle nabíjanie:

* Rýchle DC nabíjanie – vozidlo bude vybavené technológiou rýchlonabíjania, umožňujúcou rýchle nabíjanie pomocou pripojenia káblom konektorom kombinovaného systému nabíjania (CCS / Combo 2) medzi nabíjačkou a vozidlom. Víťazný uchádzač bude povinný vybudovať 1 rýchlonabíjacie miesto pre nabíjanie prostredníctvom rýchlonabíjačky s výkonom min. 150 kW. DC výstupné napätie na každom nabíjacom bode musí byť min. 200-850 VDC podľa technickej špecifikácie uvedenej v Prílohe č. 1 Zmluvy

1. 2 ks mobilné (pohotovostné) DC nabíjacie stanice
2. Backend systém
3. zabezpečenie technickej podpory technickej podpory t.j.

* Nepretržitá prevádzka call centra pre technickú podporu
* Povinnosť diagnostikovať dôvod poruchy na diaľku do 24 hodín. V prípade nemožnosti diagnostiky na diaľku povinnosť vyslať bezodkladne na miesto technika, ktorý poruchu diagnostikuje
* Povinnosť odstránenia poruchy do 48 hodín od diagnostiky poruchy pri poruche jedného nabíjacieho bodu. Pri poruchách 2 a viacerých nabíjacích bodov povinnosť bezodkladnej opravy poruchy do 24 hodín od diagnostiky poruchy (ďalej len Predmet zmluvy).

1. doprava na miesto realizácie,
2. dodávka, montáž, zapojenie a uvedenie do prevádzky samotnej nabíjacej stanice, nabíjacích konektorov a zabudovaného komunikačného modulu na diaľkové monitorovanie a správu zariadenia,
3. inštruktážne školenie obsluhy.

Predmet zmluvy je bližšie špecifikovaná v prílohe č.1.

3. Dodaný tovar musí byť funkčný, nový, nerekonštruovaný, bez akýchkoľvek dodatočných nákladov zo strany kupujúceho na jeho uvedenie do prevádzky. Okrem toho musí byť tovar vybavený všetkými certifikátmi a schváleniami potrebnými na nerušené a bezpečné používanie.

4. Tovar bude dodaný na základe Kupujúcim vystavenej objednávky a na vopred určené miesto v areáli SAD Prievidza za účelom zabezpečenia odplatného užívania nabíjacích staníc pre Kupujúceho pre nabíjanie elektrických autobusov, vozidiel s elektrickým pohonom kompatibilných s technickými parametrami nabíjacích staníc, ako aj zabezpečovanie napojenia týchto nabíjacích staníc k distribučnej sústave, zabezpečenie servisu a pravidelnej údržby. Kupujúci objedná Tovar po nadobudnutí účinnosti zmluvy.

5. Zmluvné strany sa zaväzujú poskytnúť si súčinnosť pri celom procese dodania tak, že budú vyhradené parkovacie miesta, kde budú zriadené nabíjacie body a na náklady Kupujúceho sa zabezpečia stavebné úpravy potrebné pre uloženie elektrického vedenia. Stavebné povolenia a stavebnú prípravu zaistí taktiež Kupujúci.

6. Predávajúci zabezpečí dodanie a inštaláciu všetkých komponentov nabíjacieho systému (nabíjacie stanice, riadiace a výkonové komponenty, káble pre pripojenie, atď.) potrebných k správnemu fungovaniu nabíjacej infraštruktúry podľa požiadaviek obstarávateľa a zaškolenie zamestnancov obstarávateľskej organizácie v oblasti používania nabíjacích staníc a Backend systému na svoje náklady. Všetky tieto náklady musia byť započítané do kúpnej ceny.

7. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.

**Čl. IV**

**DOBA PLNENIA**

1. Predávajúci sa zaväzuje najneskôr v lehote do 12 mesiacov (slovom dvanásť mesiacov) odo dňa doručenia objednávky dodať a nainštalovať v sídle kupujúceho predmet kúpy podľa Prílohy č. 1 (ďalej len „Tovar“).
2. Predávajúci sa zaväzuje oznámiť kupujúcemu termín, čas a miesto dodania montáže/inštalácie Tovaru, a to e- mailom alebo písomne osobou oprávnenou na obchodné a vecné rokovania v lehote podľa odseku 1 tohto článku Zmluvy. Kupujúci má právo požiadať o zmenu termínu v prípade, ak zo závažných dôvodov nie je možné poskytnúť súčinnosť v termíne určenom predávajúcim. Predávajúci je povinný dodať Tovar nový, v množstve, akosti a vyhotovení, špecifikovanom v prílohe č. 1 Zmluvy. Predmet kúpy nesmie byť pred dodaním používaný, opotrebovaný, ani iným spôsobom čiastočne alebo úplne znehodnotený vo svojich technických a/alebo materiálových vlastnostiach.
3. Proces odovzdávania a preberania predmetu kúpy zmluvnými stranami sa realizuje formou dodacieho listu po zrealizovanej montáži a odskúšaní funkčnosti predmetu kúpy. Predávajúci vystaví dodací list v 3 (troch) vyhotoveniach, pričom 1 (jeden) originál dodacieho listu zostane osobe oprávnenej na obchodné a vecné rokovania kupujúceho, poverenej prevzatím predmetu kúpy, 1 (jeden) originál dodacieho listu bude doručený kupujúcemu spolu s vystavenou faktúrou podľa článku IV. ods. 2. Zmluvy za dodaný predmet kúpy a 1 (jeden) originál dodacieho listu zostáva predávajúcemu.
4. Osoba oprávnená na vecné a obchodné rokovania kupujúceho je povinná predmet

kúpy prevziať formou dodacieho listu a potvrdiť jeho prevzatie podpisom a pečiatkou na dodacom liste, a to len v prípade, ak dodávané predmety kúpy súhlasia s Prílohou č. 1 čo do druhu a množstva, sú riadne špecifikované v dodacom liste, nemajú zjavné vady a sú funkčné. Odovzdanie predmetu kúpy potvrdí podpisom osoba oprávnená na obchodné a vecné rokovania predávajúceho.

1. Riadnym prevzatím predmetu kúpy prechádza na kupujúceho nebezpečenstvo škody na prevzatom predmete kúpy.
2. Kupujúci si vyhradzuje právo prevziať iba plnenie funkčné, bez zjavných vád, dodané v kompletnom stave a v požadovanom množstve. V opačnom prípade si vyhradzuje právo plnenie neprebrať a nezaplatiť cenu za neprebrané plnenie.
3. Vlastnícke právo k predmetu kúpy dodaného kupujúcemu v súlade s touto Zmluvou prechádza na kupujúceho uhradením ceny za predmet kúpy.
4. Predávajúci je povinný počas trvania záručnej doby na Tovare vykonať profylaktické prehliadky, a to v periodicite určenom výrobcom (ďalej aj ako „Servisné služby“). Za účelom určenia termínu Servisných služieb sa Kupujúci zaväzuje Predávajúcemu poskytnúť maximálnu súčinnosť. Predávajúci najneskôr 5 pracovných dní pred výkonom Servisnej služby informuje Kupujúceho o plánovanom výkone Servisnej služby s presným identifikovaním Tovaru, ktorého sa výkon Servisnej služby bude týkať. Predávajúci najneskôr k dodaniu prvého kusu Tovaru predloží Kupujúcemu plán údržby a zoznam náhradných dielov a spotrebného materiálu potrebných na výkon Servisných služieb, ktoré výrobca Tovaru predpisuje vymeniť v rámci plánu údržby každého Tovaru a dielov, ktoré podliehajú bežnému opotrebeniu pri prevádzke Tovaru. Položky v zozname náhradných dielov podliehajúcich bežnému opotrebovaniu pri prevádzke a intervaly ich výmeny, musia byť výrobcom Tovaru štandardizované, resp. zhodné s údajmi, ktoré Predávajúci určuje a poskytuje všetkým svojim zákazníkom.

**Čl. V**

**KÚPNA CENA**

1. Kúpna cena za dodanie predmetu zmluvy v rozsahu čl. III ods. 1 je stanovená dohodou zmluvných strán, v súlade so zákonom č. 18/1996 Z.z. o cenách v znení neskorších predpisov, vyhláškou MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov. Takto dohodnutá kúpna cena je pre zmluvné strany záväzná a predstavuje sumu:

cena bez DPH

DPH (20%)

**cena vrátane DPH**

(Slovom: )

1. Kúpna cena tovaru podľa bodu 5.1 je stanovená ocenením Tovaru podľa cenovej ponuky, ktorá predstavuje prílohu č.2.
2. Za výkon servisných služieb uvedených v čl. 3 bode 8 a všetky náležitosti a veci nevyhnutné na riadne vykonanie servisných služieb, ktoré umožnia kupujúcemu riadne nakladanie s odovzdaným predmetom zmluvy, sa Kupujúci zaväzuje uhradiť Predávajúcemu Poplatok za výkon servisných služieb podľa Podrobného cenového rozpisu servisných služieb, ktorý je prílohou č. 2 tejto Zmluvy, a to v cene zodpovedajúcej cene príslušného servisného výkonu.
3. V kúpnej cene tovaru sú obsiahnuté aj náklady na uvedenie všetkých nabíjacích zariadení do prevádzky.
4. Právo na zaplatenie Kúpnej ceny za Tovar vzniká Predávajúcemu, ktorý je oprávnený vystaviť faktúru na Kúpnu cenu za Tovar po riadnom dodaní Tovaru Kupujúcemu podľa čl. IV bod 3 tejto Zmluvy, odovzdaní všetkej technickej dokumentácie, ktorá sa vzťahuje na Tovar, po prevzatí Tovaru Kupujúcim a po podpísaní dodacieho listu Kupujúcim, v ktorom bude výslovne uvedené, že tovar nevykazuje vady. Právo na zaplatenie ceny za výkon servisných služieb vzniká po vykonaní každej servisnej služby na Tovare a odovzdaní Kupujúcemu súvisiacej dokumentácie, v ktorej je popísaný rozsah a obsah reálne vykonaného servisného výkonu, a to v cene zodpovedajúcej cene príslušného servisného výkonu podľa Podrobného cenového rozpisu servisných služieb, ktorý je prílohou tejto Zmluvy.

## Čl.Vl

## PLATOBNÉ PODMIENKY

1. Objednávateľ neposkytuje zhotoviteľovi finančné preddavky na predmet zmluvy.
2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodaním tovarov a služieb, dodaním príslušnej dokumentácie a primeraný zisk Predávajúceho.
3. K fakturovanej Cene bude vždy pripočítaná DPH stanovená v súlade s platnými právnymi predpismi platnými na území SR v čase dodania tovaru alebo poskytnutia služby.
4. Dohodnutú cenu je možné meniť iba pri zmene colných a daňových predpisov alebo vždy len po vzájomnej dohode zmluvných strán, v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov formou písomného a očíslovaného dodatku.
5. Zálohové platby ani platba vopred sa neumožňujú.
6. Úhrada ceny nabíjacích staníc a príslušenstva sa uskutoční po ich prebratí kupujúcim, formou prevodu na bankový účet predávajúceho uvedeného v čl. I. tejto zmluvy v časti Predávajúci.
7. Bezhotovostný platobný styk sa uskutoční prostredníctvom finančného ústavu kupujúceho na základe faktúry. Splatnosť faktúry je šesťdesiat (60) dní odo dňa doručenia faktúry kupujúcemu. Neoddeliteľnou súčasťou faktúry bude preberací list potvrdený kupujúcim.
8. Prílohou faktúry za výkon servisných služieb je minimálne rozpis jednotlivých typov a počtov staníc/zariadení, ktorých sa servisné služby týkali a výkaz vykonaných servisných úkonov.
9. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov.
10. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
    * 1. číslo Zmluvy,
      2. termín splatnosti faktúry,
      3. forma úhrady,
      4. označenie peňažného ústavu a číslo účtu, na ktorý sa má platba vykonať,
      5. meno, podpis, odtlačok pečiatky a telefonické spojenie vystavovateľa faktúry,
      6. názov projektu, kód projektu
11. V prípade, že faktúra nebude obsahovať požadované náležitosti, zistia sa vecné alebo obsahové chyby či nejasnosti, objednávateľ je oprávnený vrátiť ich zhotoviteľovi na doplnenie resp. prepracovanie. V takom prípade začína plynúť nová lehota splatnosti doručením opravených faktúr objednávateľovi.

## Čl. VII

## ZÁRUČNÁ DOBA, ZODPOVEDNOSŤ ZA VADY

1. Záručná doba na jednotlivé súčasti predmetu zmluvy je 60 mesiacov.
2. Záruka sa vzťahuje na akékoľvek chyby alebo výrobné vady nabíjacích staníc a príslušenstva vzniknutých počas záručnej doby, pričom predávajúci je povinný takéto chyby alebo vady odstrániť na vlastné náklady alebo opravou alebo výmenou poškodených komponentov, a to v lehotách uvedených v bode 8 tohto článku.
3. Pred uplynutím záručnej doby záruka zaniká, ak:

* bol tovar pozmenený nedovoleným spôsobom, odlišujúcim sa od jeho konštrukčného riešenia,
* tovar je používaný v rozpore s jeho obvyklým účelom a s pokynmi výrobcu,
* užívateľ tovaru si nesplnil povinnosť rozumne predísť ďalšiemu poškodeniu zariadenia.

1. V prípade reklamácií tovaru sa postupuje podľa tejto zmluvy, príslušných ustanovení Obchodného zákonníka

a ostatných všeobecne záväzných právnych predpisov platných na území Slovenskej republiky.

1. Kupujúci sa zaväzuje nahlásiť chyby a vady zariadení bez zbytočného odkladu.
2. Kupujúci sa zaväzuje znášať obmedzenia nevyhnutne spojené s vykonávaním servisu tovaru.
3. Záručná doba je 60 mesiacov a začne plynúť odo dňa odovzdania a prevzatia Tovaru objednávateľom. U zariadení, na ktoré výrobca dáva inú záručnú dobu uvedenú v záručnom liste, platí záručná doba udaná výrobcom, minimálne však 24 mesiacov, ak na záručnom liste alebo obale takého tovaru nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná. Pri odovzdaní Tovaru predávajúci odovzdá zoznam všetkých zariadení s kratšou zárukou ako 60 mesiacov, s uvedením záručnej doby danej výrobcom.
4. Predávajúci sa zaväzuje začať s odstraňovaním prípadných vád predmetu plnenia v zmysle tohto článku do 3 pracovných dní od uplatnenia oprávnenej reklamácie objednávateľa alebo nástupcu a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne.
5. Ak predávajúci neodstráni vady v dohodnutej lehote, objednávateľ má právo zabezpečiť ich odstránenie na náklady zhotoviteľa.

**Čl. VIII**

**VYUŽITIE SUBDODÁVATEĽOV**

1. V prílohe č. 3 tejto zmluvy sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a predmet subdodávok.
2. Predávajúci je povinný kupujúcemu oznámiť akúkoľvek zmenu údajov o subdodávateľoch uvedených v Prílohe č. 3 tejto zmluvy, a to bezodkladne po tom, ako sa o tejto skutočnosti dozvie.
3. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 1.tohto článku a predmety subdodávok.
4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z.
5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.

**Čl. IX**

**ZMLUVNÉ POKUTY A SANKCIE**

1. Zmluvné strany si pre prípad porušenia povinností vyplývajúcich z tejto zmluvy dohodli zmluvné pokuty a sankcie.
2. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
3. za omeškanie predávajúceho s dodaním plnenia podľa čl. IV tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 0,5 % z hodnoty plnenia s ktorého dodaním je v omeškaní a to za každý aj začatý deň omeškania,
4. za omeškanie predávajúceho s odstránením každej poruchy ktorejkoľvek nabíjacej stanice znemožňujúcej jej plnohodnotné využívanie, a to od nahlásenia poruchy alebo od momentu kedy predávajúci objektívne mal identifikovať poruchu v rámci služieb správy staníc, je kupujúci oprávnený uplatniť si zmluvnú pokutu vo výške 100 eur za každý začatý deň omeškania
5. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania vo výške 0,12%
6. za neposkytovanie prevádzky call centra pre technickú podporu kupujúci oprávnený uplatniť si zmluvnú pokutu vo výške 300 eur za každý deň omeškania
7. za omeškanie predávajúceho diagnostikovať dôvod poruchy na diaľku do 24 hodín za každý deň omeškania 300 eur.
8. v prípade nemožnosti užívania Backend systému je kupujúci oprávnený uplatniť si zmluvnú pokutu vo výške 50 eur za každý deň omeškania. Kupujúci si neuplatní zmluvnú pokutu pri výpadkoch z dôvodu plánovanej odstávky (napr. pri aktualizáciách alebo skvalitňovaní služieb), ktoré musia byť ohlásené písomne kupujúcemu min. 48 hodín vopred a ich trvanie nesmie byť dlhšie ako 24 hodín. V prípade, ak budú uvedené výpadky trať dlhšie ako 24 hodín, kupujúci je oprávnený si uplatniť zmluvnú pokutu vo výške 50 eur za každý deň omeškania.

3. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

4. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry do sídla predávajúceho.

5. Kupujúci vyžaduje od Predávajúceho min. 98% mieru prevádzkyschopnosti (min. 358 dní kalendárneho roka) nabíjacích staníc. V prípade zvýšenej poruchovosti konkrétnej nabíjacej stanice, to znamená nad 2% (min. 8 dní) v kalendárnom roku, je Kupujúci počnúc ôsmym dňom oprávnený uplatniť si zmluvnú pokutu vo výške 150EUR/deň.

6. Zmluvná pokuta bude zmluvnej strane fakturovaná samostatnou faktúrou a sú splatné do 30 kalendárnych dní odo dňa doručenia faktúry druhou zmluvnou stranou.

**Čl. X**

**ZODPOVEDNOSŤ ZA ŠKODU**

1. Predávajúci sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.
2. Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.
3. Zmluvná strana, ktorá spôsobila škodu druhej zmluvnej zbaví sa zodpovednosti ak preukáže, že škoda bola spôsobená okolnosťou vylučujúcou zodpovednosť.

**Čl. XI**

**TRVANIE A ZÁNIK ZMLUVY**

1. Zmluva zaniká:

a) uplynutím doby uvedenej v ods.1. tohto článku,

b) vzájomnou písomnou dohodou Zmluvných strán,

c) písomným odstúpením od Zmluvy.

1. Dohoda podľa ods. 1 písm. b) tohto článku Zmluvy musí byť uzatvorená písomne, podpísaná oboma zmluvnými stranami a musí obsahovať dohovor o vzájomnom vyrovnaní nevysporiadaných majetkovoprávnych vzťahov vzniknutých v súvislosti so Zmluvou, inak je neplatná.
2. Zmluvné strany sa dohodli, že ak jedna zmluvná strana podstatne poruší zmluvné povinnosti dohodnuté v tejto zmluve, druhá zmluvná strana má právo odstúpiť od tejto zmluvy. Odstúpenie sa oznamuje doporučeným listom s účinkom ku dňu doručenia listu.
3. Za podstatné porušenie tejto zmluvy považujú:

a) omeškanie predávajúceho s dodaním predmetu zmluvy oproti dohodnutému

termínu plnenia o viac ako 30 kalendárnych dní bez uvedenia dôvodu, ktorý by

omeškanie ospravedlňoval (vyššia moc),

b) ak kúpna cena bude fakturovaná v rozpore s platobnými podmienkami dohodnutými

v tejto zmluve,

c) predávajúci dodá kupujúcemu predmet zmluvy takých technických parametrov, ktoré sú v rozpore s touto zmluvou,

d) kupujúci je v omeškaní so zaplatením faktúry o viac ako 60 (šesťdesiat)kalendárnych

dní,

e) vyhlásenie konkurzu alebo reštrukturalizácie na majetok predávajúceho, resp.

zastavenie konkurzného konania pre nedostatok majetku, alebo vstup predávajúceho

do likvidácie.

1. V prípade podstatného porušenia zmluvy je zmluvná strana oprávnená od zmluvy odstúpiť okamžite, len čo sa o takomto porušení dozvedela. V prípade nepodstatného porušenia zmluvy je zmluvná strana oprávnená od zmluvy odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia zmluvy je zmluvná strana oprávnená postupovať ako pri nepodstatnom porušení zmluvy. V tomto prípade sa porušenie bude považovať za nepodstatné porušenie zmluvy.
2. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však tri mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.
3. Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

**Čl. XII**

**KONTROLA**

1. Predávajúci je povinný strpieť výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu v zmysle predchádzajúceho bodu tohto článku zmluvy sú najmä:

1. Poskytovateľ a ním poverené osoby,
2. Riadiacim orgánom, Národným orgánom, Spoločným technickým sekretariátom a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až n v súlade s príslušnými právnymi predpismi SR a právnymi aktmi EÚ.

**Čl. XIII.**

**ZÁVEREČNÉ USTANOVENIA**

1. Táto zmluva nadobúda platnosť dňom jej podpisu oboma zmluvnými stranami.
2. Zmluva nadobúda účinnosť dňom nasledujúcim po dni, kedy došlo k splneniu  nasledujúcej podmienky:

* Poskytovateľ pri výkone kontroly postupu OVS neidentifikoval nedostatky, ktoré by mali alebo mohli mať vplyv na výsledok OVS, pričom rozhodujúci je dátum doručenia záznamu z výkonu kontroly Objednávateľovi, alebo
* ak boli v rámci finančnej kontroly OVS identifikované nedostatky, ktoré mali alebo mohli mať vplyv na výsledok OVS, táto Zmluva nadobudne účinnosť momentom súhlasu Objednávateľa s výškou finančnej opravy uvedenej v protokole z kontroly, pričom rozhodujúci je dátum doručenia protokolu Objednávateľovi.

Nesúhlasom Objednávateľa s výškou finančnej opravy nedochádza k naplneniu podmienky účinnosti a je dôvodom nenadobudnutia účinnosti Zmluvy a zrušenia tejto Zmluvy *ex tunc*.. O uvedených skutočnostiach bude Objednávateľ Dodávateľa bezodkladne písomne informovať.

1. Meniť alebo dopĺňať obsah zmluvy je možné len v súlade so všeobecne záväznými právnymi predpismi platnými na území Slovenskej republiky formou písomných očíslovaných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán a účinné dňom nasledujúcim po dni zverejnenia v Centrálnom registri zmlúv (CRZ).
2. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný a očíslovaný dodatok k tejto zmluve.
3. Ak sa zmluvné strany v prípade rozporov ohľadne zmeny alebo zrušenia záväzku vyplývajúceho z tejto zmluvy nedohodnú, požiada jedna zo strán o rozhodnutie súd.
4. Zmluvné strany prehlasujú, že právne vzťahy neupravené touto zmluvou sa riadia obchodným zákonníkom platným pri podpise zmluvy obidvomi zmluvnými stranami a právnym poriadkom SR.
5. Zmluvné strany vyhlasujú, že túto zmluvu uzatvorili na základe vlastnej vôle, zmluva nebola podpísaná v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú.
6. Neoddeliteľnou súčasťou tejto zmluvy je:
   1. Príloha č. 1 -  Záväzná technická špecifikácia na Nabíjacie stanice
   2. Príloha č. 2 - Cenová ponuka a Podrobný cenový rozpis servisných služieb
   3. Príloha č. 3 – Zoznam subdodávateľov
7. Táto zmluva je vyhotovená v štyroch rovnopisoch, dva pre každú zmluvnú stranu.

Kupujúci Predávajúci

V Prievidzi V .................

Za Kupujúceho : Za Predávajúceho :

........................................................ ......................................................

Ing. Michal Danko XXX

predseda predstavenstva konateľ XXXXX

........................................................

Ing. Juraj Kusy

člen predstavenstva

Príloha č. 3 Zmluvy

**FORMULÁR PRE OZNÁMENIE SUBDODÁVATEĽOV**

|  |  |
| --- | --- |
| Poskytovateľ: | **Objednávateľ:**    IČO:  DIČ:  IČ DPH: |
| ZODPOVEDNÝ ZAMESTNANEC: | ZODPOVEDNÝ ZAMESTNANEC: |
| TELEFÓN: | TELEFÓN: |
| E-MAIL: | E-MAIL: |

V súlade s čl. VIII. Zmluvy Objednávateľ týmto odsúhlasuje navrhnutého subdodávateľa*.*

Poskytovateľ je povinný v čase podpisu zmluvy uviesť údaje **o všetkých v tom čase známych subdodávateľoch v rozsahu tejto prílohy**. Poskytovateľ za týmto účelom predkladá vyplnenú Prílohu č. 3 Zmluvy za každého subdodávateľa a Objednávateľ posudzuje navrhovaného subdodávateľa osobitne podľa podmienok uvedených v Zmluve a v tejto prílohe. Objednávateľ má právo neschváliť navrhovaného subdodávateľa najmä, ak navrhovaný subdodávateľ nespĺňa podmienky stanovené v čl. VIII. Zmluvy alebo sa daný subdodávateľ dopustil podstatného porušenia profesijných povinností, o ktorých má Objednávateľ vedomosť a ktoré narúšajú dôveru obchodno-záväzkového vzťahu so Objednávateľom, o čom bezodkladne informuje Poskytovateľa.

Poskytovateľ predkladá túto prílohu aj v prípade, ak Poskytovateľ počas trvania Zmluvy zistí potrebu plnenia časti predmetu Zmluvy subdodávateľom, ktorého Objednávateľ doposiaľ neschválil alebo zistí potrebu nahradenia už schváleného subdodávateľa novým subdodávateľom, a to v lehotách uvedených v čl. VIII. Zmluvy. Podmienky uvedené v tejto prílohe platia na všetkých subdodávateľov navrhovaných počas celého trvania zmluvy rovnako.

Subdodávateľom sa rozumie hospodársky subjekt, ktorý uzavrie alebo uzavrel s Poskytovateľom písomnú odplatnú zmluvu alebo objednávku na plnenie určitej časti plnenia Zmluvy.

**Poskytovateľ sa podpisom Zmluvy zaväzuje využívať subdodávateľov na plnenie Zmluvy za týchto podmienok:**

1. Subdodávateľ je oprávnený vykonávať navrhované plnenie:
   * Uvedenú skutočnosť subdodávateľ preukazuje platným výpisom z obchodného / živnostenského / obdobného registra a v prípade viazanej činnosti aj príslušným povolením na výkon viazanej činnosti (napr. oprávnenie na výkon viazanej činnosti, a pod).
2. Subdodávateľ má platný a aktuálny zápis v registri partnerov verejného sektora podľa osobitného predpisu[[1]](#footnote-1) v prípade, ak je subdodávateľ partnerom verejného sektora podľa osobitného predpisu.
   * Uvedenú skutočnosť subdodávateľ preukazuje platným a aktuálnym (nie starší ako 6 mesiacov) výpisom z registra partnerov verejného sektora
3. Subdodávateľ nie je v konflikte záujmov voči osobám podieľajúcom sa na realizácií výberového konania alebo voči členom štatutárneho orgánu alebo dozornej rady alebo zamestnancom Kupujúceho.

*\*Túto tabuľku Poskytovateľ vypĺňa za každého navrhnutého subdodávateľa osobitne.*

|  |  |  |  |
| --- | --- | --- | --- |
| **Subdodávateľ č. ......**  Obchodné meno:  Sídlo:  IČO:  Registrácia:  Identifikácia osoby oprávnenej konať za subdodávateľa:  Meno a priezvisko: ............................................................. bydlisko: ...................................................  Predmet plnenia vykonávaný subdodávateľom:  Zápis v registri partnerov verejného sektora: áno č. ................................ / nie[[2]](#footnote-2) | | | |
| Navrhovaný subdodávateľ je:   * nový subdodávateľ s plánovaným začatím poskytovania služieb ku dňu ................... * nahrádza schváleného subdodávateľa ...................... ku dňu ................. | | | |
| **Povinné prílohy k návrhu subdodávateľa:**   * platný výpis z obchodného registra preukazujúci oprávnenie na výkon plnenia, prípadne iné dokumenty preukazujúce výkon viazanej činnosti * aktuálny a platný výpis z registra partnerov verejného sektora, ak je navrhovaný subdodávateľ partnerom verejného sektora podľa osobitného zákona (možné preukázať odkazom na webovú stránku registra partnerov verejného sektora) | | | |
| **Dátum a miesto predloženia návrhu:** |  | | |
| **Za Poskytovateľa:**  (pečiatka a podpis oprávneného zástupcu predkladajúceho návrh) |  | | |
| **Schválenie navrhovaného subdodávateľa Objednávateľom** | | | |
| **Zodpovedná osoba schvaľujúca subdodávateľa:**  (meno a priezvisko zamestnanca) | |  | |
| **Skutočnosti skontrolované zodpovedným zamestnancom:** | | | |
| 1. Na základe predložených dokumentov je možné konštatovať oprávnenie subdodávateľa na výkon zodpovedajúceho plnenia. | | | ÁNO / NIE |
| 1. Na základe predloženého výpisu z registra partnerov verejného sektora alebo verejne dostupných právne záväzných informácií na webovej stránke registra partnerov verejného sektora, je možné konštatovať platnosť a aktuálnosť zápisu. | | | ÁNO / NIE |
| 1. Navrhovaný subdodávateľ nie je v konflikte záujmov. | | | ÁNO / NIE |
| Poznámky zodpovedného zamestnanca k vyhodnoteniu subdodávateľov: | | | |
| Na základe predložených dokumentov a zistených skutočnosti zodpovedná osoba   * Odsúhlasuje navrhnutého subdodávateľa * Neodsúhlasuje navrhnutého subdodávateľa | | | |
| **Skutočnosti skontrolované dňa / na mieste:** |  | | |
| **Zodpovedná osoba:**  (meno, priezvisko a podpis zodpovednej osoby, ktorá odsúhlasila navrhovaného subdodávateľa) | |  | |

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov [↑](#footnote-ref-1)
2. Nevhodné preškrtnite [↑](#footnote-ref-2)